रिङ रेस्लिङ हुने
 नेपाल रिंग रेस्लिङ संघको आयोजनामा कात्तिक २५ र २७ मा दोस्रो अन्तर्राष्ट्रिय रिङ रेस्लिङ प्रतियोगिता हुने भएको छ । काठमाडौं र इटहरीमा हुने प्रतियोगितामा ८ देशका रेस्लरको सहभागिता रहनेछ । 
काठमाडौं —  नेपाल रिंग रेस्लिङ संघको आयोजनामा कात्तिक २५ र २७ मा दोस्रो अन्तर्राष्ट्रिय रिङ रेस्लिङ प्रतियोगिता हुने भएको छ । काठमाडौं र इटहरीमा हुने प्रतियोगितामा ८ देशका रेस्लरको सहभागिता रहनेछ ।  प्रतियोगितामा नेपाल, अमेरिका, सिंगापुर, अस्ट्रेलिया, मलेसिया, रसिया, चेक गणतन्त्र र भारत रेस्लरले सहभागिता जनाउने संघकी अध्यक्ष सुनीता थापाले जानकारी गराइन् । कात्तिक २५ मा त्रिपुरेश्वरस्थित राखेप कभर्डहल र २७ गते इटहरीस्थित ठूलो जनता माविमा प्रतियोगिता हुनेछ । सात फरक विधामा हुने स्पर्धाका विजेता खेलाडीलाई मेडल प्रदान गरिनेछ । प्रायोजक डिस मिडिया नेटवर्कले ५० प्रतिशत खर्च बेहोर्नेछ ।